Държавен вестник, бр. 98, 2011 г., стр. 17

БРОЙ  98	
Д Ъ Р Ж А В Е Н  В Е С Т Н И К 	
СТР.  17  
промени в потребителските такси, за да им 
се даде възможност да изразят становището 
си, преди да бъдат направени промените. 
Също така всяка договаряща страна насър­
чава таксуващите органи и тези потребители 
да обменят подходяща информация относно 
потребителските такси.
Член 15
Митни сборове и процедури
1. Всяка договаряща страна освобождава 
на реципрочна основа назначен въздушен 
превозвач на другата договаряща страна, 
доколкото е разрешено по националното 
законодателство на тази договаряща страна 
и законодателството на Европейския съюз, 
от всички митни сборове, инспекционни 
такси и други такси и данъци, с изключение 
на таксите, съответстващи на извършените 
услуги, върху въздухоплавателните средства, 
горивото, смазочните материали, резервните 
части, оборудването и запасите на въздухо-
плавателните средства (включително храни, 
напитки и тютюн), както и официалните 
документи, носещи емблемата на назначения 
въздушен превозвач, като етикети за багаж, 
самолетни билети, въздушни товарителници, 
бордни карти, разписания, промоционни 
артикули, при условие, че са предназначени 
за използване или се използват единствено 
във връзка с експлоатацията или обслуж­
ването на въздухоплавателните средства 
на назначения въздушен превозвач на тази 
друга договаряща страна, експлоатиращи 
договорените линии. 
2. Освобождаването, предоставяно по 
този член, се отнася до изброените в алинея 
1 артикули: 
а) внесени на територията на едната дого­
варяща страна от или от името на назначения 
въздушен превозвач на другата договаряща 
страна;
б) останали на борда на въздухоплава­
телното средство на назначения въздушен 
превозвач на едната договаряща страна при 
пристигане или заминаване от територията 
на другата договаряща страна;
в) взети на борда на въздухоплавателното 
средство на назначения въздушен превозвач 
на едната договаряща страна на територията 
на другата договаряща страна и предназ­
начени за ползване при експлоатацията на 
договорените линии, независимо дали тези 
артикули се използват или консумират изця­
ло на територията на договарящата страна, 
предоставяща изключението, при условие, 
че собствеността върху тези артикули не се 
прехвърля на територията на тази догова­
ряща страна.
3. Обичайното бордно оборудване, както 
и материалите и консумативите, останали 
на борда на въздухоплавателно средство на 
назначен въздушен превозвач на едната до­
говаряща страна, могат да бъдат разтоварени 
на територията на другата договаряща страна 
само с разрешението на митническите власти 
на тази територия. В този случай те могат 
да бъдат поставени под надзора на въпрос­
ните власти, докато бъдат реекспортирани 
или по друг начин уредени в съответствие с 
митническите разпоредби.
4. Към пътниците, багажа, товара и по­
щата, преминаващи директно през терито­
рията на едната договаряща страна, без да 
напускат зоната на летището, определена 
за подобни цели, се прилага опростен кон­
трол, с изключение на мерките за сигурност 
срещу престъпления, въздушно пиратство и 
контрабанда с наркотични и контролирани 
вещества. Багажи и товари при директен 
транзит се освобождават от митни сборове 
и други подобни данъци.
5. Нищо в тази спогодба не препятства 
Република България от налагане на нeдискри­
минационна основа на данъци, отчисления, 
сборове, тарифи или такси върху горивото, 
доставено на нейната територия за използване 
от въздухоплавателно средство на назначен 
въздушен превозвач на Грузия, който оперира 
между пункт на територията на България и 
друг пункт на територията на България или 
на територията на друга държава – членка 
на Европейския съюз.
Член 16
Представителства и продажби на въздушните 
превозвачи
Назначеният въздушен превозвач на всяка 
договаряща страна може:
а) в съответствие със законите и наредбите 
за влизане, пребиваване и работа на другата 
договаряща страна да доведе и поддържа на 
територията на другата договаряща страна 
свой управленски, технически, оперативен 
и друг специализиран персонал, който въз­
душният превозвач счита за необходим за 
експлоатацията на въздушните линии;
б) да използва услугите и персонала на 
друга организация, компания или въздушен 
превозвач, действащ на територията на дру­
гата договаряща страна;
в) да открива офиси на територията на 
другата договаряща страна;
г) да извършва продажби и маркетинг на 
въздушни превози на територията на другата 
договаряща страна, пряко или чрез представи­
телства или други посредници, назначени от 
въздушния превозвач; въздушният превозвач